**2014–2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS PRIORITETO ĮGYVENDINIMO**

**PRIEMONĖS NR.** **04.3.2-LVPA-K-106 „IŠKASTINĮ KURĄ NAUDOJANČIŲ KATILINIŲ MODERNIZAVIMAS“ PAGRINDIMAS**

|  |  |  |
| --- | --- | --- |
| **Nr.** | **Klausimas** | **Ministerijos pateikta informacija**  **(pildymo instrukcija)** |
| 1. **Priemonės aprašymas** | | |
|  | Priemonės atitiktis 2014–2020 metų Europos Sąjungos fondų investicijų veiksmų programos (toliau – veiksmų programa) nuostatoms | Priemonė prisideda prie 2014–2020 metų Europos Sąjungos struktūrinių fondų investicijų veiksmų programos (toliau – veiksmų programa) 4 prioriteto „Energijos efektyvumo ir atsinaujinančių išteklių energijos gamybos ir naudojimo skatinimas“ 4 investicinio prioriteto „**AIE gamybos ir skirstymo skatinimas**“ 4.1.1 konkretaus uždavinio „**Padidinti atsinaujinančių išteklių energijos naudojimą**“.  Numatomos įgyvendinti priemonės veiklos yra šios:  .  AIE panaudojimas šilumos gamybai, iškastinį kurą naudojančių katilinių modernizavimas, įrengiant biokurą naudojančius katilus ir susijusią infrastruktūrą;  Lietuvoje centralizuotai tiekiama šiluma aprūpinama apie 65 proc. viso miestuose esamo gyvenamojo ploto. Šiuo metu Lietuvos centralizuoto šilumos tiekimo sektoriuje vis dar pagrindinis kuras yra brangios gamtinės dujos (apie 68 proc. nuo bendro šilumos kuro balanso). Padidinę biokuro kiekį šilumos gamybos balanse, ženkliai sumažintume išmetamo CO2 kiekį į atmosferą. Taip pat siekiant mažiausiomis sąnaudomis užtikrinti patikimą ir kokybišką centralizuotos šilumos tiekimą vartotojams, būtina brangias importuojamas dujas pakeisti vietiniu, pigesniu biokuru, kuris šiuo metu Lietuvoje turi didžiausią potencialą. Todėl investicijos į energijos gamybos įrenginių pervedimą į biokurą yra efektyviausias būdas Lietuvai pasiekti užsibrėžtus tikslus. |
|  | Priemonės atitiktis strateginio planavimo dokumentų nuostatoms | Įgyvendinant priemonę prisidedama prie 2014–2020 metų Nacionalinės pažangos programos 3 prioriteto „Ekonominiam augimui palanki aplinka“3.3. tikslo „Skatinti darnų išteklių naudojimą, užtikrinti ekosistemų stabilumą“ 3.3.2. uždavinio „Užtikrinti darnų energijos išteklių naudojimą“ 3.3.2.1. „Skatinti atsinaujinančių energijos išteklių gamybą ir naudojimą“. Įgyvendinant priemonę prisidedama prie Nacionalinės šilumos ūkio plėtros 2015–2021 metų programos (toliau – NŠŪPP), patvirtintos Lietuvos Respublikos Vyriausybės 2015 m. kovo 18 d. nutarimu Nr. 284 įgyvendinimo. Priemonės veiklos atitinka NŠŪPP 1 tikslo „Mažinti šilumos energijos kainas ir aplinkos taršą, šilumos energijai gaminti naudojamo kuro balanse teikiant pirmenybę atsinaujinantiems ir (ar) vietiniams ištekliams“ 2 uždavinio „Mažinti šilumos energijos gamybos įrenginių taršą ir užtikrinti atsinaujinančius energijos ištekliu naudojančių technologijų plėtrą“ priemonės „Įrengti naujus ar modernizuoti esamus atsinaujinančius energijos išteklius naudojančius šilumos energiją gaminančius įrenginius“ įgyvendinimo veiklas.  Kadangi įgyvendinant priemonę yra mažinamas iškastinio kuro suvartojimas, ko pasekoje mažinamas anglies dvideginio išmetimai į aplinkos orą, tuo yra prisidedama prie Nacionalinės klimato kaitos valdymo politikos strategijos 128 punkte nustatyto specialiojo trumpalaikio klimato kaitos švelninimo ES prekybos ATL sistemoje dalyvaujančiuose sektoriuose tikslo „siekti, kad išmetamųjų ŠESD kiekis ATL sektoriuje 2020 m. neviršytų 8,53 mln. t CO2e, užtikrinant AEI naudojimo ir energijos vartojimo efektyvumo didinimo tikslų įgyvendinimą“ uždavinio „pasiekti, kad centralizuoto aprūpinimo šiluma įmonėse, dalyvaujančiose ES prekybos ATL sistemoje, centralizuotai tiekiamos šilumos, pagamintos iš AEI, dalis 2020 m. sudarytų ne mažiau kaip 60 proc.“. |
|  | Išankstinių (*ex ante)* sąlygų įvykdymas  (jei taikoma) | Veiksmų programos išankstinio vertinimo ataskaitoje nurodyta išankstinė sąlyga (8) “4.3. Imtasi veiksmų siekiant skatinti atsinaujinančiųjų išteklių energijos gamybą ir paskirstymą.” įvykdyta – informacija apie įvykdymą pateikiama veiksmų programos 1 priede (http://esinvesticijos.lt/uploads/documents/docs/161\_58547612f9ca20f3dc00320c401c228d.doc). |
|  | Priemonės tikslingumas, tinkamumas ir tęstinumas, atsižvelgiant į vertinimų išvadas | Lietuvos Respublikos ūkio ministerijos 2011 m. gruodžio 23 d.  „Lietuvos Respublikos ūkio ministerijos kompetencijai priskirtų bendrai finansuojamų iš ES Struktūrinių fondų lėšų ekonomikos sektorių būklės pokyčių vertinimo“ vertinimo galutinėje ataskaitoje (toliau – vertinimo galutinė ataskaita), yra pateikiama išvada:   * Ūkio ministerijos kompetencijai priskirtos ir ES struktūrinės paramos lėšomis bendrai finansuojamos priemonės energetikos sektoriuje, numatytos atitinkamų veiksmų programose, iš esmės išlieka aktualios. Įgyvendinamų priemonių tinkamumas nekelia abejonių, nes atitinka Lietuvos ir Europos Sąjungos energetikos strateginiuose dokumentuose ir direktyvose suformuluotus prioritetus ir tikslus. Dauguma vykdomų priemonių energetikos sektoriuje pasiteisina, ypač ilguoju laikotarpiu, ir Lietuvos socialinės-ekonominės situacijos kontekste.   Atsižvelgiant į tai, darytina išvada, kad yra tikslinga įgyvendinti priemonę Nr. 04.3.2-LVPA-K-106 „Iškastinį kurą naudojančių katilinių modernizavimas“.  (<http://www.ukmin.lt/uploads/documents/imported/lt/veikla/veiklos_sritys/es_strukturiniai_fondai/2007-2013/Vertinimas/Sektoriu_Galutine%20vertinimo%20ataskaita.pdf>) |
|  | Priemonės suderinamumas su kitomis priemonėmis | **Netaikoma, nes** priemonės veiklos nėra susijusios su kitų ministerijos ir (ar) kitų ministerijų įgyvendinamų veiksmų programos, kitos ES finansinės paramos ar kitos tarptautinės paramos, taip pat nacionalinėmis lėšomis finansuojamų priemonių veiklomis. Priemonės veiklos nepapildo kitų priemonių veiklų. Galimos šios priemonės sankirtos su kitomis veiksmų programos priemonėmis ir su parama iš kitų programų nurodytos 19 ir 20 punktuose. |
|  | Nagrinėtų priemonės veiklų įgyvendinimo alternatyvų aprašymas ir siūlomos alternatyvos pasirinkimo pagrindimas (jei taikoma) | Priemonės veiklų alternatyvos nenagrinėjamos, nes numatomos įgyvendinti veiklos visiškai atitinka veiksmų programos 4.1.1. investicinio prioriteto įgyvendinimo veiklų aprašymus. |
|  | Galimų pareiškėjų arba galutinių naudos gavėjų pasirinkimo pagrindimas | Pareiškėjai pagal šią priemonę –juridiniai asmenys, atitinkantys visas projektų finansavimo sąlygų apraše išvardytas sąlygas ir reikalavimus. Parinkti tokie pareiškėjai (juridiniai asmenys, kurie yra turto, į kurį planuojama investuoti teisėti valdytojai), kurie atitiktų įgyvendinamą Veiksmų programos 4.1.1. konkretų uždavinį „*Padidinti atsinaujinančių išteklių energijos naudojimą*“. |
|  | Supaprastintas išlaidų apmokėjimas | Supaprastintas išlaidų apmokėjimo būdas yra netaikytinas, nes pagal šią priemonę vykdomoms veikloms išlaidos bus patiriamos išimtinai vykdant viešuosius pirkimus. Šios priemonės atveju netikslinga taikyti supaprastinto išlaidų apmokėjimo būdo, nes nėra statistinių duomenų ir projektų istorinių duomenų, kuriais remiantis būtų galima nustatyti supaprastintų išlaidų apmokėjimo vertes. |
|  | Galimybė taikyti viešojo ir privataus sektorių partnerystės būdą (jei taikoma) | Galimais pareiškėjais gali būti tik juridiniai asmenys, valdantys šilumos tinklus nuosavybės ar kita teise (nuomos, patikėjimo, panaudos ar kt.) ir turintys šilumos tiekimo licencijas, todėl taikyti viešojo ir privataus sektorių partnerystę nėra galimybių. |
| 1. G | Galimybė taikyti visuotinę dotaciją (jei taikoma) | Netaikoma, nes pagal priemonę nebus įgyvendinamos vienarūšės veiklos, taip pat neplanuojama projektų išlaidas apmokėti taikant tik supaprastintą išlaidų apmokėjimą. |
|  | Jungtinės priemonės tikslingumo pagrindimas (jei taikoma) | Netaikoma, nes nėra tikslinga. Šios priemonės įgyvendinimas nėra susijęs su kitomis ministerijos arba kitų ministerijų planuojamomis priemonėmis, nes veiklos yra skirtos išimtinai centralizuoto šilumos tiekimo tinklų infrastruktūros gerinimui. |
|  | Galimų rizikų vertinimas | Galimos šios priemonės įgyvendinimo rizikos susijusios su:   1. Politiniais aspektais – pasikeitus nacionalinės energetinės nepriklausomybės strategijos tikslams, gali būti atsisakyta kai kurių priemonių įgyvendinimo. Minėtos rizikos galėtų būti vertinamos kaip mažos tikimybės. Tokiai rizikai pasireiškus, bus inicijuojamas veiksmų programos keitimas, numatant alternatyvias priemones arba perskirstant lėšas kitoms priemonėms bei atitinkamai koreguojamas priemonių įgyvendinimo planas. Iš anksto numatyti priemones jų valdymui nėra galimybių. 2. Viešųjų pirkimų procedūrų taikymu – galimas priemonės veiklų įgyvendinimo terminų nusikėlimas, rizika vertinama kaip vidutinė. Siekiant sklandžiai vykdyti viešųjų pirkimų procedūras, bus prašoma pareiškėjo užtikrinti atitinkamą projekto parengtumą, kuris bus detalizuotas projektų finansavimo sąlygų apraše. Planuojama siūlyti galimam pareiškėjui skelbti viešuosius pirkimus iki paraiškos teikimo. 3. Sezoniškumu (t.y. netinkamos gamtinės sąlygos lauko darbams), rizika vertinama kaip maža. Atsižvelgiant į šios priemonės veiklas, paraiškų teikimo data bus numatoma šaltąjį metų sezoną, kad visos finansavimo suteikimo procedūros pasibaigtų iki šiltojo metų sezono pradžios, ir kad darbai galėtų vykti šiltuoju metų sezonu. 4. Projektų vykdytojų gebėjimais – egzistuoja rizika, kad projekto vykdytojas nesugebės užtikrinti visų suplanuotų projekto veiklų įgyvendinimą laiku ir panaudoti projektui numatytas lėšas. Tokią riziką padės suvaldyti suplanuotas aiškus priemonės įgyvendinimo planas ir aiškus kvietimų ir paraiškų teikimo grafikas. Šią riziką laikome vidutine. |
|  | Horizontaliųjų principų įgyvendinimas | Įgyvendinant šią priemonę siekiama aktyviai prisidėti prie darnių principų versle diegimo, skatinant energiją ir gamtinius išteklius tausojančių procesų ir technologijų diegimą įmonėse. Darnaus vystymosi principas bus numatytas kaip vienas iš projektų tinkamumo vertinimo kriterijų. Taip pat Nacionalinės klimato kaitos valdymo politikos tikslų ir uždavinių įgyvendinimo tarpinstituciniame veiklos plane yra numatyta, kad priemonės Nr. 04.3.2-LVPA-K-106 „Iškastinį kurą naudojančių katilinių modernizavimas“ prisidedama prie plano įgyvendinimo.  Pagal šią priemonę nenumatoma apribojimų, kurie turėtų neigiamą poveikį jaunimo, lyčių lygybės ir nediskriminavimo principų įgyvendinimui.  Priemonės veiklos nėra susijusios nei su viena tiksline grupe, t.y. jų įgyvendinimas neprisideda prie vienos atskiros grupės gyvenimo kokybės gerinimo, su priemone susijusios veiklos yra visiems prieinamos vienodai, netaikant diskriminuojančių kriterijų. Todėl priemonė aktyviai neprisideda prie horizontaliųjų principų įgyvendinimo. Šiuo požiūriu ji yra neutrali.  Ūkio ministerijos atliktoje vertinimo galutinėje ataskaitoje nenustatyta diskriminacijos apraiškų. |
| **II. Finansavimo forma** | | |
|  | Priemonės finansavimo formos pasirinkimo pagrindimas | Negrąžinamoji subsidija. Ši finansavimo forma buvo pasirinkta dėl jos skatinamojo poveikio bei todėl, kad ji yra numatyta NŠŪP‘o 2 priede. Šilumos tiekimo įmonės savo lėšomis yra nepajėgios vykdyti šios priemonės projektų. Projektų finansavimas skolinantis dėl projektų mažo atsiperkamumo (projektai nėra finansiškai gyvybingi dėl esamos reguliacinės aplinkos), didintų kainas galutiniams šilumos vartotojams. Taip pat pažymėtina, kad sumažėjusių kuro sąnaudų dėl įgyvendintų projektų pagal priemonę nauda po projekto įgyvendinimo atitenka vartotojams, kadangi šilumos tiekimo sąnaudomis pripažįstamos tik faktinės šilumos tiekimo sąnaudos, t.y. šiuo atveju faktiniai po projekto įgyvendinimo likusios kuro sąnaudos (vadovaujantis „Šilumos kainų nustatymo metodika“ patvirtinta Valstybinės kainų ir energetikos kontrolės komisijos 2009 m. liepos 8 d. nutarimu Nr. O3-96). Todėl yra siūloma negražinamoji subsidija kaip subalansuota finansavimo forma, kuri palengvina įmonėms projektų finansavimą ir ženkliai nedidina šilumos kainos vartotojams. |
|  | Galimybė taikyti finansines priemones (jei taikoma) | Netaikoma, nes priemonė neatitinka finansinės priemonės apibrėžimo, t.y. negeneruoja pajamų, nes pagal dabar galiojančią reguliacinę aplinką pagal šią priemonę įgyvendinamos veiklos nėra priskiriamos prie pelną duodančių veiklų**.** |
|  | Galimybė taikyti grąžinamąją subsidiją | Grąžinamosios subsidijos taikymas šios priemonės projektų įgyvendinimui dėl esamos šios reguliuojamos veiklos kainodaros principų (balanso tarp šilumos tarifo ir naštos šilumos vartotojams), neleis pasiekti Nacionalinėje energetinės nepriklausomybės strategijoje, Nacionalinėje pažangos programoje ir veiksmų programoje nustatytų tikslų. Taip pat nėra aišku, ar **Valstybinei kainų ir energetikos kontrolės komisijai,** nustačius šilumos tarifą naujam reguliaciniam periodui, bus surenkama iš jo pakankamai lėšų šilumos perdavimo tinklo atstatymo projektams.  - vertinant projektų vykdytojų galimybes gražinti dalį lėšų per nustatytą laikotarpį po projekto įgyvendinimo buvo nustatyta, kad pagal dabartinę kainodarą planuojamos priemonės veiklos negeneruoja pajamų, todėl gražinti dalį lėšų negalės, tačiau jie gali nuosavomis lėšomis prisidėti prie projekto veiklų įgyvendinimo.  - vertinant galimybę paskatinti projektų vykdytojus siekti geresnių rezultatų buvo nustatyta, kad projektuose numatomos veiklos yra aiškiai apibrėžtos ir baigtinės, t.y. tikslas yra arba pasiekiamas 100 proc., ar visai nepasiekiamas, todėl paskatos nėra numatomos.  - vertinant ar vykdant priemones veiklas yra galimi ženklūs sutaupymai, buvo nustatyta, kad kiekvienas projektas yra individualus bei veiklų tikslas nėra tik sutaupymai, t.y. gyvendinat veiklas bus siekiama užtikrinti šilumos tiekimo kokybę bei patikimumą.  Atsižvelgiant į aukščiau išvardintas priežastis, projektų įgyvendinimui nebus taikoma grąžinamoji subsidija. |
| **III. Atrankos būdas** | | |
|  | Projektų atrankos būdo pagrįstumas | Siekiant sudaryti vienodas ir nediskriminacines sąlygas visiems tinkamiems pareiškėjams įgyti teisę pasinaudoti ES fondų teikiama parama pasirinktas projektų konkursas. Šis projektų atrankos būdas taip pat užtikrina lėšų panaudojimo efektyvumą bei padės nustatyti, kuris pareiškėjas galėtų geriausiai prisidėti prie veiksmų programos prioriteto konkretaus uždavinio įgyvendinimo. |
| **IV. Įgyvendinančioji institucija** | | |
|  | Įgyvendinančiosios institucijos pasirinkimas (jei taikoma) | VšĮ Lietuvos verslo paramos agentūra (toliau – LVPA) pasirinkta vadovaujantis 2014 m. birželio 4 d. LR Vyriausybės nutarimu Nr. 528 patvirtintomis Atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos struktūrinių fondų investicijų veiksmų programą, taisyklėmis ir jų priedu bei atsižvelgiant į tai, kad LVPA administruoja ES paramos lėšas, skirtas energetikos sektoriams plėtoti. |
| **V. Reikalavimai, susiję su paramos pagal kitas iš ES finansuojamas programas ir kitą tarptautinę paramą atskyrimu** | | |
|  | Priemonės sankirtų su kitomis veiksmų programos priemonėmis įvertinimas ir nustatymas | Galimų sankirtų analizė atlikta veiksmų programoje numatytų finansuotinų veiklų lygiu.  Šios priemonės finansuotinų veiklų sankirta galima su 4 prioriteto „Energijos efektyvumo ir atsinaujinančių išteklių energijos gamybos ir naudojimo skatinimas“ 4.2 investicinio prioriteto „Energijos vartojimo efektyvumo ir atsinaujinančių išteklių energijos vartojimo įmonėse skatinimas“ 4.2.1 konkretaus uždavinio „Sumažinti energijos vartojimo intensyvumą pramonės įmonėse“ priemone „RES pramonei LT+“ numatyta finansuotina veikla, tačiau yra nustatyta takoskyra paramos gavėjų lygiu – pagal vieną priemonę paramą gali gauti tik pramonės įmonės, pagal kitą – tik šilumos tiekimo įmonės.  Taip pat galima finansuotinų veiklų sankirta su kita 4 prioriteto „Energijos efektyvumo ir atsinaujinančių išteklių energijos gamybos ir naudojimo skatinimas“ 4 investicinio prioriteto „AIE gamybos ir skirstymo skatinimas“ 4.1.1 konkretaus uždavinio „Padidinti atsinaujinančių išteklių energijos naudojimą“ priemone „Biokuro katilinių modernizavimas ir plėtra“ *(teisės aktuose nėra tiksliai apibrėžtos sąvokos „Biokuro katilinė“ ir „Iškastinį kurą naudojanti katilinė“, o praktikoje galimas ir „mišrus variantas“, t. y,. toje pačioje katilinėje gali stovėti tiek biokuro, tiek gamtines dujas ar skystąjį kurą naudojantys katilai, tuomet tampa nebe aišku kaip tokią katilinę vadinti ar „biokuro“, ar „iškastinio kuro“?*  *Be to, priemonės pavadinime yra žodis „plėtra“, tuomet projekto rezultatas pagal šias abi priemones gali būti tik naujas biokuro katilas, jei nebus numatyti pareiškėjo įsipareigojimai išmontuoti iškastinį kurą naudojusį senąjį katilą,, pvz. pareiškėjas numatys senąjį katilą palikti kaip rezervinį, jo nekonservuodamas ir neišmontuodamas)*  Siūloma nustatyti takoskyrą priemonės PFSA numatant pareigą pareiškėjui pateikti deklaraciją apie tai, kad dėl paramos projektui nesikreipė ir gavęs paramą projektui nesikreips į kitą instituciją dėl paramos tam pačiam projektui gavimo. |
|  | Priemonės sankirtų su kitų ES struktūrinių fondų, kitos ES finansinės paramos ar kitos tarptautinės paramos priemonėmis įvertinimas ir nustatymas | Šios priemonės finansuotinų veiklų sankirta galima su Lietuvos aplinkos apsaugos investicijų fondas (toliau - LAAIF) Klimato kaitos specialiosios programos priemonių grupės „Atsinaujinančių energijos šaltinių panaudojimo skatinimas, aplinkai palankių technologijų, tarp jų efektyvios energijos gamybos kogeneracijos būdu, diegimas“ priemone „Biokuro katilų įrengimas, pakeičiant nusidėvėjusius biokuro katilus naujais“, įtraukta į Klimato kaitos specialiosios programos lėšų naudojimo 2014 m. sąmatą detalizuojantį planą (2015 m. planas dar nepatvirtintas, planuojama patvirtinti balandžio mėnesį). Pagal abi priemones paramos gavėjai yra šilumos tiekimo įmonės.  Siūloma nustatyti takoskyrą priemonės PFSA numatant pareigą pareiškėjui pateikti deklaraciją apie tai, kad dėl paramos projektui nesikreipė į kitą instituciją ir gavęs paramą projektui nesikreips į kitą instituciją dėl paramos tam pačiam projektui gavimo.  Taip pat priemonės PFSA tikslinga nustatyti minimalią paramą vienam projektui 1 mln. eurų (LAAIF teikiama maksimali parama 1 projektui 2014 m. buvo 3 mln. Lt (0,869 mln. eurų) |
|  | Priemonės sankirtos su iš valstybės biudžeto programų finansuojamomis veiklomis | Planuojamos priemonės veiklos nepapildo iš kitų valstybės biudžeto programų finansuojamų veiklų. |
| **VI. Priemonės įgyvendinimo stebėsenos rodikliai** | | |
|  | Nacionalinių stebėsenos rodiklių nustatymo poreikis | Šiai priemonei nėra planuojama nustatyti nacionalinius stebėsenos rodiklius, nes veiksmų programoje nustatytų stebėsenos rodiklių pakanka užtikrinti tinkamą ir kokybišką šios priemonės įgyvendinimo stebėseną. |
| **VII. Priemonės finansavimo šaltiniai** | | |
|  | Priemonei skiriamo finansavimo sumos pagrindimas | Šiai priemonei numatoma skirti iš 2014 – 2020 metų Europos Sąjungos fondų investicijų programos 15.000.000 EUR. Priemonei skiriamo finansavimo suma buvo nustatyta remiantis Lietuvos šilumos tiekėjų asociacijos duomenimis, preliminariu NŠŪPP įvardintu poreikiu ir įvertinus veiksmų programos 4.1.1. konkrečiam uždaviniui numatytas lėšas. |
|  | Priemonei skiriamų ES struktūrinių fondų lėšų pagrindimas | Priemonei skiriamų ES struktūrinių fondų lėšų santykis su priemonei numatyta bendra tinkamų finansuoti išlaidų verte buvo nustatytas:   1. siekiant užtikrinti Nacionalinėje energetikos strategijoje, Nacionalinėje pažangos programoje, NŠŪPP ir veiksmų programoje nustatytų tikslų įgyvendinimą; 2. atsižvelgiant į tokių projektų įgyvendinimo patirtį 2007-2013 m. finansavimo laikotarpiu; 3. įvertinus veiksmų programos 4.1.1. konkrečiam uždaviniui numatytų lėšų ir planuojamų finansuoti projektų santykį; 4. vadovaujantis reguliuojamos veiklos kainodaros principų taikymu bei balanso tarp šilumos tarifo ir naštos šilumos vartotojams užtikrinimu.   Paramos suma neviršija tinkamų finansuoti išlaidų ir veiklos pelno skirtumo, bet ne didesnė negu 50 proc. tinkamų finansuoti išlaidų sumos. |
|  | Priemonės finansavimo iš Lietuvos Respublikos valstybės biudžeto poreikio pagrindimas (jei taikoma) | Netaikoma, nes pagal priemonę įgyvendinamos veiklos nebus finansuojamos iš valstybės biudžeto lėšų**.** |
|  | Priemonės finansavimo iš savivaldybių biudžetų poreikio pagrindimas (jei taikoma) | Netaikoma, nes pagal priemonę įgyvendinamos veiklos nebus finansuojamos iš savivaldybių biudžetų lėšų**.** |
|  | Priemonės finansavimo iš projektų vykdytojų ir (arba) partnerių lėšų, finansuojamų iš valstybės biudžeto arba viešųjų lėšų, poreikio pagrindimas (jei taikoma) | Priemonės galimi pareiškėjai – juridiniai asmenys, kurie gauna paramą iš ES struktūrinių fondų, todėl jų veiklą reguliuoja VKEKK arba savivaldybės, jei perduodamas šilumos kiekis ne viršija 10 GWh per metus. Šios institucijos rengia ir tvirtina šilumos kainų nustatymo metodiką, nustato (koreguoja) ir tvirtina reguliuojamos veiklos kainų viršutines ribas. Energetikos įstatymas numato pareigą VKEKK vertinti energetikos įmonių investicijų pagrįstumą. Jeigu investicijos nėra suderintos su VKEKK, jos negali būti pripažintos pagrįstomis ir nėra įskaičiuojamos į kainų viršutines ribas.  Finansų ministerijos užsakytame Viešosios infrastruktūros finansinių instrumentų ex-ante vertinimo 1 dalies projekte (galutinė 1 dalies versija turėtų būti pristatyta iki 2015 m. sausio pabaigos), išsamiai aprašytos palankios komercinių bankų ir tarptautinių finansinių institucijų energijos sektoriaus finansavimo galimybės.  Iškastinį kurą naudojančių katilinių modernizavimo projektams bus naudojamos nuosavos (amortizacijos sąnaudų kompensavimo dedamoji šilumos tarife) ir skolintos lėšos. |
| **Papildoma informacija** | | |
|  | Priemonės suderinimas su kitomis institucijomis | Informacija apie priemonę yra suderinta su:   * Lietuvos Respublikos ūkio ministerija; * Lietuvos Respublikos aplinkos ministerija; * Lietuvos Respublikos susisiekimo ministerija; * Lietuvos Respublikos kultūros ministerija; * Lietuvos Respublikos vidaus reikalų ministerija; * Lietuvos Respublikos sveikatos apsaugos ministerija; * Lietuvos Respublikos švietimo ir mokslo ministerija; * Lietuvos Respublikos socialinės apsaugos ir darbo ministerija; * VšĮ Lietuvos verslo paramos agentūra;. |
|  | Kita | Netaikoma**.** |